runetrust/blame-folketinget-dk huggingface dataset:
Ane Halsboe-Jørgensen (S), 2020-05-27:
Det gælder, i forhold til at der står, at regeringen skal overholde alle forlig, men det gælder også i forhold til den her sag, og jeg er sikker på, at det ville være meget bedre for Danmark, hvis vi fandt en mere fleksibel løsning, der kunne erstatte det loft, vi ser i dag, til at overholde det su-forlig, som jeg godt vil understrege vi selvfølgelig lever op til.
Kristian Thulesen Dahl (DF), 2000-01-25:
Med hensyn til mit tidligere spørgsmål om konventioner må jeg erkende, at vi nok bliver nødt til at komme tilbage til det ved en anden lejlighed, for jeg fik simpelt hen ikke svar på, om Venstre, hvis konventionerne binder os i forhold til, hvad vi synes er ret og rimeligt, vil tage initiativ til en diskussion om, hvordan man ændrer konventionerne, hvordan man kommer i gang med det arbejde. Jeg fik ikke noget som helst svar.
Gitte Lillelund Bech (V), 2011-12-20:
Vi havde sådan set også fra en del politikredse meldinger om, at man specielt med bandekriminaliteten oplevede, at storebrødrene bad lillebrødrene, som var under den kriminelle lavalder, om at udføre den hårde del af kriminaliteten, fordi man vidste, at den 14-årige på det tidspunkt ikke ville kunne stilles foran en dommer.
Carsten Bach (LA), 2017-03-02:
Jeg vil derfor blot konstatere, at når det nu skal være, ser jeg det som en fordel, at der tilsyneladende kan etableres et samarbejde med SKAT, der allerede i henhold til toldloven har hjemmel til at modtage disse data om udenlandske flypassagerer og videregive oplysningerne til Politiets Efterretningstjeneste.
Jens Joel (S), 2014-04-10:
Det kunne man også godt, som hr. Per Clausen jo lidt antydede, nogle gange ønske sig afspejlet i den danske debat om en ambitiøs og i hvert fald om ikke andet så relativt stabil, forudsigelig og fastlagt energi- og klimapolitik som den, vi jo faktisk plejer at kunne enes om i Folketinget.
Roger Matthisen (ALT), 2017-04-26:
Hvis vi kigger på kunst som koncept, er det jo enormt subjektivt, hvad de her forskellige organisationers beboere vil vurdere som værende god eller dårlig kunst, og jeg vil ikke sætte mig til dommer over det her håndjern eller knojern, det vil jeg lade de andre – eller måske kunstnerne – om.
Ane Halsboe-Jørgensen (S), 2024-03-14:
Forældre & Sorg er en af dem, men jeg mener også, at mange af den slags organisationer som Kræftens Bekæmpelse, Hjerteforeningen og SIND har lignende initiativer, hvor de er specialister på lige præcis den livssituation, og hvor de går ind med hjælp.
Jørn Dohrmann (DF), 2004-05-18:
Jeg vil da godt spørge ministeren, om det ikke skyldes en teknisk fejl, at man ikke for længst har har nedsat årskravet fra de 67 år til de 65 år, siden det ikke dags dato er ændret. Ud over det vil jeg da godt spørge ministeren, hvordan det kan være, at miljøministeren ikke på nuværende tidspunkt egentlig har vist større initiativ til at få denne her regel ændret, idet vi jo har hørt flere gange, ikke bare fra ministeren selv, men også fra hans partikollegaer, at det var noget, man ønskede at tage hånd om.
Tommy Ahlers (V), 2018-11-08:
Når man sidder som nye studerende og skal søge ind på en videregående uddannelse, har man op imod 1.000 valgmuligheder, og det vil sige, at når de enkelte institutioner skal se på, hvordan de kan gennemføre de her besparelser, så kan det da godt være, at de siger: Den bedste måde at gøre det på er måske at lukke en enkelt uddannelse på institutionen.
Benedikte Kiær (KF), 2011-02-02:
Spørgsmålet hænger sammen med det forrige spørgsmål, og den ansøgning, som Servicestyrelsen lige har indgivet til ABT-fonden, har netop det formål at gennemføre en national implementering af metoden, hverdagsrehabilitering på ældreområdet, i alle landets kommuner, således at vi understøtter implementeringen af en god model for hverdagsrehabilitering i kommunerne.
Simon Emil Ammitzbøll (LA), 2011-12-14:
Jeg kunne egentlig godt tænke mig at høre lidt om Det Radikale Venstres position i forbindelse med det her spørgsmål, om ordføreren vil redegøre lidt for den historiske udvikling, med hensyn til hvad Det Radikale Venstre egentlig har ment om netop det her med spindoktorer.
Pelle Dragsted (EL), 2025-12-04:
For da man skulle differentiere arveafgiften, sådan at arvingerne til de store selskaber, altså dem, der arver forældrenes selskab, skal betale en afgift, der er lavere, end hvis en helt almindelig dansker arver forældrenes kolonihavehus eller en mindre formue, så kunne man sagtens finde ud af det.
Peter Skaarup (DF), 2020-01-14:
Jeg synes, vi har haft en udmærket debat, og jeg har kunnet konstatere, at de fire partier, der står bag forespørgslen, altså SF, Enhedslisten, De Konservative og Dansk Folkeparti, har fremsat et forslag til vedtagelse, som jeg ikke hører andre end regeringen og Venstre vil stemme imod, når det kommer til afstemning på torsdag.
Birthe Skaarup (DF), 2007-05-11:
De Radikale vil med deres beslutningsforslag, som vi efterhånden alle sammen har hørt, have gjort pakningsstørrelserne mindre og have, at man kun må sælge en pakke ad gangen, samt at medikamenter skal gøres receptpligtige, når det drejer sig om mere end 25 tabletter.
Jeppe Kofod (S), 2012-11-23:
Men den vidner desværre også om, hvor mange sikkerhedsmæssige udfordringer verden stadig væk kæmper med, fra sikkerhedspolitiske konsekvenser af klimaforandringer til terrorisme, udfordringer, som også Danmark har en klar interesse i at løse, og hvor vi kan være med til at fremme vores værdier om menneskerettigheder, demokrati og fredelig sameksistens.
Charlotte Munch (DD), 2025-05-02:
Men det ændrer dog ikke på min holdning om, at den her grænse fra 1967 er fra for 58 år siden, og at jeg synes, at der er sket meget siden da – og at jeg er åben for, at der selvfølgelig skal være nogle forhandlinger, når der forhåbentlig skal landes en tostatsløsning.
Svend Aage Jensby (V), 2001-05-03:
I øvrigt vil jeg fremhæve, at det er svært at forklare, at Danmark og de øvrige NATO-lande, ja, måske bortset fra Frankrig, men det overrasker os jo ikke, der har nydt godt af USA's sikkerhedsgaranti de sidste 52 år og er blevet befriet i to verdenskrige, skulle modsætte sig, at dette land ønsker at beskytte sit eget territorium, sine egne borgere.
Lennart Damsbo-Andersen (S), 2009-05-13:
Under debatten ved behandlingen af beslutningsforslag B 136 den 31. maj 2006 sagde den daværende socialminister, fru Eva Kjer Hansen: »Jeg vil igen understrege, at det for mig er uacceptabelt, hvis borgere skal være nødsaget til at opholde sig i boliger med helbredstruende skimmelsvampeangreb.« Dette til trods har regeringen valgt ikke at tage de nødvendige skridt for at sikre lejerne mod ophold i helbredstruende boliger.
Lennart Damsbo-Andersen (S), 2015-11-03:
Hvordan har ordføreren det så med, at de penge, der indtil nu, indtil 1. januar, er afsat i finansloven til at lave forebyggende arbejde, til at hjælpe virksomhederne med at samarbejde, arbejdsgivere og arbejdstagere, til at forebygge, at der sker nedslidning, at der sker arbejdsskader, at der sker ulykker, rent faktisk bliver fjernet med den finanslov, der ligger nu?
Frank Jensen (S), 1999-02-10:
Her er mit umiddelbare svar, selv om det ikke er det, der danner grundlaget for spørgsmålet her i dag, men når nu hr. Frank Aaen vil have et svar fra mig, så vil jeg sige, at mit umiddelbare svar er - og så måtte det spørgsmål i givet fald blive stillet skriftligt - at ekspropriationsbestemmelsen gælder for det enkelte menneske.
Henrik Vestergaard (V), 2004-03-25:
Jeg synes, det er modigt af SF, ja, måske endda af Socialdemokraterne eller andre, at de af hensyn til udviklingslandene vil sænke EU's forbrugerstandarder bl.a. for kræftfremkaldende svampegifte, men vi finder altså, at vidensgrundlaget er noget usikkert, og vi kan ikke tilslutte os forslaget om parallelle systemer.
Jann Sjursen (KRF), 2000-10-05:
Jeg kan godt være med til, at det er erhvervslivet, der skal bære hovedparten af denne investering i livskvalitet for en gruppe af medborgere, som har det svært, men netop på den baggrund finder Kristeligt Folkeparti det ikke ansvarligt, at regeringen nu vil pålægge erhvervslivet ekstra byrder til skade for konkurrenceevnen og dermed også til skade for beskæftigelsen.
Morten Bødskov (S), 2005-05-19:
Her mangler vi en klar erkendelse af fra Dansk Folkepartis side, at man på den ene side taler om et initiativ, som isoleret set ikke har nogen som helst effekt, og på den anden side rækker fingeren i vejret, hver gang regeringen fremlægger besparelser på alt det, der virker, nemlig byfornyelse, kvarterløftprojekter, beboerrådgivere, 5-procents-puljer i kommunerne og en række andre initiativer, alt det, hvor Dansk Folkeparti har lagt stemmer til at skære bevillingerne væk.
Per Clausen (EL), 2011-05-05:
Vi mangler sådan set også svar på, hvordan ministeren mener at kommunerne sikrer sig, at de lever op til persondataloven, og sikrer sig, at de oplysninger, der overlades til databehandleren, en privat aktør, ikke anvendes, videregives eller lagres på anden vis, end der er lovligt for den enkelte kommune.
Erling Bonnesen (V), 2012-12-11:
Det er jo bare lidt pudsigt, at når man så får rejst debatten her nu, går regeringspartierne ligesom nogle skridt baglæns og går i forsvar og begynder at trække forskellige citater frem i et forsøg på at filtre det ind i nogle statistikker og andet i stedet for at prøve at bevare perspektivet i sagen her.
Jeppe Kofod (S), 2010-02-03:
Nu skal jeg læse det korrekte spørgsmål op: Er udenrigsministeren enig i, at der ligesom i Storbritannien og Holland bør nedsættes en dansk undersøgelseskommission om Irakkrigens grundlag, der bl.a. kan afklare, om de politiske hensyn vejede tungere end folkeretten, da regeringen med et snævert flertal i Folketinget valgte at gå i krig i Irak?
Birte Weiss (S), 1998-01-21:
Men også her forholder det sig sådan, som jeg netop sagde mere generelt: at samfundet kan sætte nogle rammer, men det er den enkelte families ansvar, det er forældrenes ansvar, at deres børn ikke kommer ud i et overforbrug af alkohol. I forbindelse med det vil jeg i øvrigt godt samtidig sige, at det at lave et forbud mod butikssalg til unge under 15 år kun er et lille hjørne af det.
Henrik Dahl (LA), 2021-12-02:
Justitia siger i hvert fald, at det er betænkeligt, hvis man etablerer en situation, hvor man kan bruge en subjektiv idé om krænkelse som en løftestang til at tage ytringsfriheden fra andre, og lige nu er situationen sådan på grund af Arbejdstilsynets bekendtgørelse, at det kan man, og det synes jeg vi bør rette op på.
Peter Skaarup (DF), 1999-04-21:
Vi vil også godt pege på, at man i forbindelse med forberedelsen af forslaget - så vidt vi har forstået - også spurgte en række kommuner, hvordan man forholdt sig til spørgsmål om indsigt i forskellige forhold, og det viste sig meget tydeligt, at der var næsten lige så mange svar fra de forskellige kommuner, som de spørgsmål, der blev stillet til kommunerne, angav, og det tyder jo altså på, at der er en meget stor grad af uvidenhed ude i kommunerne om, hvordan man skal forvalte den lovgivning, der er i dag.
Lars Løkke Rasmussen (V), 2003-05-09:
Men det er korrekt, at Sundhedsstyrelsen i sit notat peger på, at tilbuddene om forældre- og fødselsforberedelse varierer en del mellem amter og også inden for samme amt, og at nogle fødesteder oplever, at jordemoderydelser tilbydes i mindre omfang end anbefalet.
Ritt Bjerregaard (S), 2000-05-02:
Det kan godt være, at jeg har været væk fra Folketinget et stykke tid, som hr. Jørn Jespersen så venligt fortalte mig, men der er da ikke noget ændret ved, at hvis man skal have et resultat, så sætter man sig sammen og forhandler om det, ellers får man sjældent et resultat ud af det, hvad debatten her i dag jo også klart viser.
Margrethe Vestager (RV), 2006-04-26:
Men vi synes, at det ville være interessant i behandlingen af beslutningsforslaget at finde ud af, hvor langt der er fra virkeligheden til Enhedslistens forslag, altså: Hvordan ser det ud med hensyn til antal timer i forhold til det vejledende minimumstimetal, i forhold til klassekvotienter, i forhold til skole-hjem-samtaler og så fremdeles?
Mike Legarth (KF), 2012-01-19:
Hvis vi skal have en effekt af en skattereform, så er vi nødt til, hvis vi også skal øge arbejdsudbuddet, som også er et krav til den her skattereform, at se på at dreje på Ginikoefficienten, sådan at uligheden bliver en lille smule større, men der er en masse andre positive effekter.
Kristian Pihl Lorentzen (V), 2010-05-20:
Vi vil bare have lidt klarhed over Socialdemokraternes politik, for så vidt jeg har forstået, er det således, at man vil indføre disse afgifter fra dag et, hvis man får magt, som man har agt – det gør man forhåbentlig ikke – og der er spørgsmålet jo så: Hvis man vil føre nogle penge tilbage til bilisterne, hvornår skal det så ske?
Peter Hummelgaard (S), 2022-05-04:
Det fremgår af aftalen om en reformpakke for dansk økonomi, at dimittendsatsen efter de første 3 måneders dagpengeforbrug skal nedsættes til 9.514 kr. pr. måned for personer under 30 år og til 12.018 kr. pr. måned for personer over 30 år.
Kristen Touborg (SF), 2001-05-16:
Når jeg tillader mig at kalde hr. Christian H. Hansen for holdningsløs på det her område, skal det ses i forlængelse af den debat, vi havde for et par måneder siden, hvor jeg tror hr. Christian H. Hansen var en næsten lige så indædt modstander af individuelle omsættelige kvoter, som venstrefløjen var og er.
Helge Adam Møller (KF), 1998-01-30:
Der er en lang liste, som samlet giver over 1.000 personer, som ikke er flygtninge, som har fået behandlet deres sag i alle instanser, som også har søgt humanitær opholdstillelse, og hvor det er endt med, at de ikke kan få opholdstilladelse, men hvor deres eget land alligevel nægter at modtage dem.
Pernille Rosenkrantz-Theil (S), 2023-05-03:
Og det undrer mig, at man ikke også fra spørgerens side kan se, når der er så få, der bliver anbragt, i Danmark, og så mange, der bliver udsat for så voldsomme overgreb, som voldtægt er, at der måske er en eller anden diskrepans, man bliver nødt til at forholde sig til.
Knud Erik Hansen (SF), 2001-03-22:
Det er klart, at det kan vi ikke have, og hvis det viser sig, at udviklingen er sådan, at der bruges metoder, således at det værn, vi har bygget op, ikke er tilstrækkeligt, er det klart, at så vil vi godt være med til at overveje det, for det er ødelæggende for asylsystemet.
Mette Frederiksen (S), 2014-01-29:
Jeg ser frem til det møde, som jo er en teknisk gennemgang, men ikke desto mindre er meget, meget relevant, hvor vi får muligheden for at gå ned ydelse for ydelse – det er kontanthjælp, det er sygedagpenge og dagpenge – og se, hvad grundlaget egentlig er med hensyn til EU-borgeres adgang til de ydelser, om der er nogle tendenser deri, og hvordan man i øvrigt kan se på det.
Ole Sohn (SF), 2006-03-03:
Jo, vi har sådan set bare i al beskedenhed udarbejdet et forslag, hvor vi forsøger at sætte et projekt i gang på nøjagtig samme måde, som man har gjort det i en lang række andre europæiske lande og en lang række amerikanske stater, ved at man får etableret et institut, der kan samle forskningen om den kolde krig, om vor samtid.
Karen Hækkerup (S), 2006-10-26:
Når De Konservative siger, at de vil beskytte borgeren mod at blive impliceret i en retssag, er det så i virkeligheden ikke det modsatte: at De Konservative vil beskytte erhvervslivet mod, at fru Hansen kan anlægge sag, selv om hun ikke aktivt tager del i det, fordi hun måske slet ikke er klar over, at hun var en del af dem, som havde mulighed for at anlægge sagen fra starten?
Jørgen Arbo-Bæhr (EL), 2005-12-15:
Er det sådan, at hr. Bent Bøgsted mener, at det er, fordi kontanthjælpsmodtagerne helst vil sidde og loppe sig derhjemme, at de er arbejdsløse, eller at det i virkeligheden er, fordi de ikke kan få et arbejde, som det også er blevet understreget i resultaterne fra SFI-undersøgelsen?
Peder Hvelplund (EL), 2023-04-21:
Og det er også derfor, det undrer mig, som jeg også nævnte over for Venstres ordfører, hr. Preben Bang Henriksen, at Venstre, som jo har kritiseret den tidligere regering markant for den magtudøvelse, der foregik der, og netop har efterspurgt mere åbenhed og gennemsigtighed, ikke har benyttet lejligheden, nu de sætter sig ind i regeringskontorerne, til at stå ved den kritik og netop kæmpe for mere åbenhed og gennemsigtighed.
Charlotte Fischer (RV), 2007-05-11:
Det er blot for at sige, at de etiske overvejelser jo hele tiden ligger og kører underneden, og man kan jo godt forestille sig en situation, hvor Sundhedsstyrelsen kan sige, at det faktisk vil virke, det er der meget, der tyder på, men at man så falder tilbage og siger, nej, men de etiske overvejelser gør nu alligevel, at vi ikke vil begive os ud ad det spor.
Lisbeth Bech Poulsen (SF), 2012-05-31:
Fra SF's side har vi p.t. intet ønske om at ændre på Europa-Nævnets rolle, og vi er også meget glade for det europapolitiske samarbejde, vi har, og jeg er personligt også glad for det samarbejde, vi har i udvalget, men SF kan ikke stemme for beslutningsforslaget.
Henrik Vestergaard (V), 2004-11-19:
I stedet for 25 nationale regelsæt gælder nu, at forbrugerne trygt kan efterspørge og vælge produkter fra hele det europæiske kontinent med en klar forventning om ordentlig behandling af varerne, ansvarlighed hos producenterne, sikre fødevarer, man ikke bliver syg af, og ikke mindst en mærkning af fødevarerne, der gør, at man som forbruger trygt kan efterspørge varer fra Parma og Pori, hvad enten man sidder i Portugal eller i Polen.
Morten Østergaard (RV), 2019-03-26:
For jeg tror, at der er rigtig mange patienter, pårørende og personale derude i dag, der føler, at de er blevet fanget lige præcis i et politisk spil, hvor man her i ellevte time har valgt at lave den her aftale med det smallest tænkelige flertal – og så er det hele oppe i luften.
Ole Stavad (S), 2005-06-16:
Derfor er det kun en påstand fra regeringen, at det er klogt, og en påstand, som desværre her, hvor vi står ved tredjebehandlingen, ikke vægter tungere end oppositionens påstand, tværtimod vil jeg næsten sige, for de påstande, vi har fra oppositionens side, har vi belæg for hos en række af de sagkyndige, vi normalt støtter os til her i huset, når vi skal lave lovgivning.
Lars Kramer Mikkelsen (S), 2001-05-04:
blot bede fru Birthe Rønn Hornbech om at bekræfte, netop fordi det, så vidt jeg husker, er et tiltag, som Venstre har været med til, at der i denne her regerings tid er sket en række nytiltag på netop arbejdsmarkedsområdet med isbryderordninger, mentorordninger, tovholderordninger osv. for dem, som netop skal være med til at lukke arbejdsmarkedet op, som skal være bedre til at modtage nydansk arbejdskraft på de forskellige virksomheder.
Jens Joel (S), 2014-04-01:
Vi har så sagt, at vi synes, at det selvfølgelig skal være folk, der ved noget om klima, men at det også skal være folk, som kan tage højde for, hvad det her har af erhvervsmæssige konsekvenser, hvad det her har af konsekvenser, når man gør noget på bygningsområdet, når man gør noget på transportområdet.
Morten Østergaard (RV), 2010-10-12:
Dermed også sagt, at det har vi gjort i Det Radikale Venstre, og vores forslag var ikke at reducere sygedagpengene, som man har gjort her og har fundet en undskyldning, der kunne passe til lejligheden, og så score et beløb på omkring 200 mio. kr. i ydelsen til sygedagpengemodtagere.
Anita Bay Bundegaard (RV), 2001-04-26:
Stagnationen i de mindst udviklede lande skyldes dels interne faktorer såsom politisk ustabilitet, væbnede konflikter, dårlig regeringsførelse og mangelfuld forvaltning af økonomien, men også det internationale samfund har et ansvar. Størstedelen af de industrialiserede lande har ydet langt mindre ekstern støtte til disse lande, her tænker jeg særlig på udviklingsbistand, og det er meget lavere end forudset i handlingsprogrammerne for 1980'erne og 1990'erne.
Jørn Dohrmann (DF), 2007-03-14:
Og der må jeg bare sige, at jeg synes, det er godt, at de har fået den prioriteringsret, så hvorfor skal man starte med, ganske få uger efter de har fået opgaven, at sige: Vi har alligevel ikke tillid til, at I kan løfte de opgaver, vi har givet jer?
Line Barfod (EL), 2011-05-30:
Man har i samarbejde med Justitsministeriet fundet en måde, hvor man siger, at det, der er tale om, er, at man kan gøre det, hvis Pensionsstyrelsen har en begrundet formodning om, at en person uberettiget har modtaget nogle ydelser, men der er ikke tale om en konkret mistanke om socialt bedrageri.
Marcus Knuth (V), 2017-06-02:
Nu har jeg selv arbejdet en årrække i udlandet, hvor det netop er kutyme, at man f.eks. får en bil eller en lejlighed stillet til rådighed i den periode, man er der, fordi man kommer rejsende dertil fra udlandet og ikke har de samme muligheder som en derboende, der sædvanligvis har en bolig.
Ole Stavad (S), 1997-10-21:
I Norge forsøger man at udskyde forhandlingerne med EU under henvisning til den danske folkeafstemning den 28. maj 1998, uanset at der er et bredt flertal her i Folketinget, der står bag, at vi er medlem af Schengen og var blevet medlem af Schengen inden Amsterdamtraktaten.
Dan Jørgensen (S), 2023-05-09:
Det gælder navnlig dem, vi hjælper umiddelbart – det barn, der får en lille pose med sådan noget pasta, der er lavet af peanuts, fordi det er det allermest næringsrige, man kan give i Afarregionen i det nordlige Etiopien, og hvor man ved, at det er danske penge, der har betalt det her, og havde den lille pige ikke fået det, er det ikke sikkert, at hun havde overlevet.
Pernille Sams (KF), 1999-11-18:
Er det derimod badeværelsesspejlet, der skal pudses, gives der 50 pct. tilskud, skal der skovles sne, eller skal tagrenden renses, er tilskuddet 35 pct., skal hunden luftes, er tilskuddet nul, men skal gulvet vaskes for aftryk af de snavsede hundepoter, er tilskuddet igen oppe på 50 pct. Hvordan i alverden forestiller regeringen sig, at dette skal kunne kontrolleres og håndhæves?
Tove Videbæk (KRF), 1999-03-05:
Kan det være rigtigt, at samfundet kun vil yde tilskud til børnepasning, hvis familien til gengæld stiller med 2 stk. fuld arbejdskraft. Størrelsen af ydelsen, som vi foreslår bliver udbetalt til forældre, der helt vil passe et barn selv, har vi fastlagt til 2.500 kr. pr. måned.
Inger Støjberg (V), 2011-04-27:
Senest er der med finansloven for 2011 afsat 2,4 mia. kr. til at oprette ca. 9.000 ekstra praktikpladser i 2011, bl.a. kan virksomheder modtage en praktikpladsbonus på op til 70.000 kr. for hver uddannelsesaftale, som de indgår her i 2011, og nu har regeringen så også taget initiativ til at sikre flere praktikpladser til de unge.
Flemming Hansen (KF), 2003-11-26:
, når Post Danmark ikke længere skal befordre uge- og månedsblade til særlig lave takster. Jeg ser frem til, at Post Danmark skal fungere i fri konkurrence, og jeg noterer mig, at gennemsnitspriserne for de hidtidige blade efter 1. marts forventes at ligge omkring 4,50 kr. og ikke de 6 kr., som det har været fremført i pressen, bl.a. i Dansk Fagpresse.
Rune Lund (EL), 2017-06-14:
Statsministeren sagde under afslutningsdebatten den 31. maj i forbindelse med en ordveksling med fru Mette Frederiksen, at det ikke er en hvilken som helst dansk hjemløs, der stikker hånden frem, som altså principielt risikerer 14 dages ubetinget fængsel, men at det er målrettet det, man kan kalde utryghedsskabende tiggeri.
Lars-Emil Johansen (SIU), 2002-02-01:
Fra Grønlands side har vi været stolte over at kunne være med til at repræsentere den danske regerings hidtil meget progressive politik over for verdens fattigste og mest udsatte mennesker, herunder også de oprindelige folk. Ligesådan har vi med glæde taget medansvar for den holdning til fremme af menneskerettighederne og sikring af disse, som har været et adelsmærke for Danmark internationalt.
Jann Sjursen (KRF), 2000-10-05:
Men når det så sker med en direkte sammenkædning til, at det er udviklingslandene, altså verdens fattigste, der skal betale for, at vi kan få løst de problemer, vi har herhjemme i vort eget velfærdssamfund, i sundhedsvæsenet osv., så er det, at jeg må spørge: Hvad er det så, der er uværdigt?
Anders Fogh Rasmussen (V), 2003-05-21:
Jeg skal først sige til hr. Søren Krarup, at jeg føler ingen trang til at stikke mit hoved ind i den strid om biskoppernes position i den danske folkekirke, men jeg kan jo i hvert fald skrive under på, at da vi har en luthersk kirke, ønsker jeg ikke katolske islæt i den lutherske kirke.